《赠蓼庵上人》
宋代·顾禧

曲径通禅室，藜床独著书。
玄心栖物外，高论接皇初。
雨过苔痕淡，窗虚梅影疏。
年年愁作客，为尔一停车。

作者简介：宋吴郡人，字景繁，号痴绝叟。不求仕进，居光福山中，终日闭户读诵，博极坟典。高宗绍兴中郡以遗逸荐，不起，闲居五十年不出，名重乡里。著作甚丰，与吴兴施宿合注苏轼诗，为陆游所称。